pythainlp/thai_wikipedia_clean_20230101 huggingface dataset:
ในส่วนของ "เสิ่น ชิงเหอ" ในตอนแรก หวังเหว่ย คิดไม่ออกเลยว่าใครควรจะมารับบทนี้ จนกระทั่ง หลี่ อี้เฟิง แนะนำ จินเฉิน ให้เขา เมื่อลองพิจารณาดูเขาก็เห็นด้วยกับ หลี่อี้เฟิง ว่าเธอเหมาะสมกับบท จินเฉิน เองเคยให้สัมภาษณ์ว่า เธอขอบคุณ หลี่อี้เฟิงมาก ที่แนะนำเธอสำหรับบทนี้ ตอนนั้นเธอมีปัญหากับเอเจนซี จึงไม่มีงานเลยตลอด 9 เดือน กำลังคิดจะออกจากวงการ การได้รับการเสนอบทนี้เป็นเหมือนแสงสว่างให้เธอสู้ต่อ
กระแสตอบรับของละครดีมาก ละครได้รับเสียงวิจารณ์ทางบวก ทั้งในด้านการแสดง โปรดักชั่น และการดำเนินเรื่อง ได้รับคะแนน Douban สูงถึง 8.2 คะแนน, Zhihu 9.1 , Tencent 9.3 ทำเรตติ้งเป็นอันดับ 1 ตลอดระยะเวลาออกอากาศ (CSM National ratings) และติด Top 10 อันดับละครที่ได้รับคะแนนสูงสุด ปี 2020 จาก Douban Movie of The Year
และนักแสดงนำอย่าง หลี่ อี้เฟิง ติดอันดับ 1 ดัชนีนักแสดง VLinkage ประจำเดือนพฤศจิกายน ตามด้วย จิน เฉิน ในลำดับที่ 16 และ หวัง หลงเจิ้ง ลำดับที่ 22
ชาร์ต Datawin 2020 ละคร "มหาอำนาจแห่งความลับ" ติดอันดับ 1 สาขาละครพีเรียด ในส่วนของนักแสดงนั้น สาขานักแสดงละครพีเรียด หลี่ อี้เฟิง นำมาเป็นอันดับ 1 และ จินเฉิน อันดับ 8 หลี่อี้เฟิง ยังติด TOP 5 ชาร์ตรวมนักแสดงอีกด้วย
จากกระแสตอบรับที่ดีนี้ ทำให้ละครเรื่องนี้ถูกนำมารีรันออกอากาศอีกกว่า 7 ครั้ง ต่างช่องกัน ภายในเวลาเพียงแค่เดือนเดียว หลังการออกอากาศรอบแรก และออกอากาศไปแล้วกว่า 101 รอบ จนถึงปัจจุบัน (มีนาคม 2022)
เทสลาโมเดลเอส
เทสลาโมเดลเอส  เป็นรถยนต์ซีดานไลฟ์แบคห้าประตูไฟฟ้าเต็มรูปแบบที่ผลิตโดย Tesla, Inc. และเปิดตัวเมื่อวันที่ 22 มิถุนายน พ.ศ. 2555 ต่อมาในเดือนสิงหาคม พ.ศ. 2563 Model S Long Range Plus มีระยะ EPA ที่ 402 ไมล์ (647 กม.) ซึ่งสูงกว่ารถยนต์ไฟฟ้าแบตเตอรี่อื่น ๆ
รถยนต์โมเดลเอสที่สร้างขึ้นตั้งแต่เดือนตุลาคม พ.ศ. 2557 มีคุณลักษณะที่เรียกว่า Autopilot ระบบช่วยเหลือผู้ขับขี่ขั้นสูงที่ช่วยให้รถทำงานได้โดยไม่ต้องมีคนช่วย อย่างไรก็ตามผู้ขับขี่ต้องดูแลอย่างต่อเนื่องและควบคุมหากมีปัญหา Autopilot 2.0 ที่เปิดตัวในเดือนตุลาคม พ.ศ. 2559 ยังรวมถึง “Enhanced Summon” ซึ่งช่วยให้รถสามารถนำทางผ่านที่จอดรถไปยังเจ้าของได้โดยไม่ต้องมีใครอยู่ที่ที่นั่งคนขับ โหมด Sentry พร้อมใช้งานในรถยนต์ที่สร้างหลังเดือนสิงหาคม พ.ศ. 2560 รับรู้และบันทึกกิจกรรมที่น่าสงสัยรอบ ๆ รถ
เทสลาโมเดลเอ็กซ์
เทสลาโมเดลเอ็กซ์  เป็นรถ SUV หรูพลังงานไฟฟ้าขนาดกลางที่ผลิตโดย Tesla, Inc. รถคันนี้มีความโดดเด่นในเรื่องของการใช้ประตูปีกนกเหยี่ยวในการเข้าออกของผู้โดยสาร
โมเดลเอ็กซ์ได้รับการพัฒนาจากแพลตฟอร์มซีดานขนาดเต็มของ Tesla Model S โมเดลเอ็กซ์มีขนาด EPA เป็นรุ่น SUV [7] และมีส่วนแบ่งประมาณ ~30% ของเนื้อหากับโมเดลเอสซึ่งเป็นครึ่งหนึ่งของเดิมที่วางแผนไว้ ~60% และมีน้ำหนักเพิ่มขึ้นประมาณ 10 เปอร์เซ็นต์ ทั้ง Model X และ Model S กำลังผลิตที่โรงงาน Tesla ในฟรีมอนต์ แคลิฟอร์เนีย รถต้นแบบได้เปิดตัวที่สตูดิโอออกแบบของ Tesla ในเมือง Hawthorne รัฐแคลิฟอร์เนีย เมื่อวันที่ 9 กุมภาพันธ์ พ.ศ. 2555 การส่งมอบโมเดลเอ็กซ์ครั้งแรกเริ่มในเดือนกันยายน พ.ศ. 2558 หลังจากจำหน่ายในตลาดหนึ่งปีเต็ม ในปี พ.ศ. 2559 Model X ติดอันดับที่ 7 ของรถยนต์ปลั๊กอินที่ขายดีที่สุดในโลก After one full year on the market, in 2016, the Model X ranked seventh among the world's best-selling plug-in cars.
อ้าย..คนหล่อลวง  เป็นภาพยนตร์ไทยแนวโรแมนติก-คอมเมดี้ กำกับโดย เมษ ธราธร ผลิตโดยจอกว้างฟิล์ม และจัดจำหน่ายโดยจีดีเอช ห้าห้าเก้า นำแสดงโดย ณเดชน์ คูกิมิยะ และ พิมพ์ชนก ลือวิเศษไพบูลย์ มีกำหนดเข้าฉายอย่างเป็นทางการในวันที่ 3 ธันวาคม พ.ศ. 2563 ถือเป็นหนึ่งในภาพยนตร์ไทยที่ดำเนินการและออกฉายหลังสถานการณ์โควิด 19 คลี่คลายลง ตัวภาพยนตร์ว่าด้วยเรื่องของแก๊งต้มตุ๋นทางโทรศัพท์ที่โชคร้ายโทรเข้ามาเจออดีตพนักงานธนาคารจนต้องหันมาทำภารกิจหลอกเงินคืนร่วมกันเพื่อไม่ให้ถูกจับส่งตำรวจ
ภาพยนตร์ อ้าย..คนหล่อลวง ได้ถูกปล่อยให้รับชมบนค่ายสตรีมมิ่งวีดีโอชื่อดังอย่าง Netflix เมื่อวันที่ 3 ธันวาคม 2563 เป็นต้นไป
เรื่องราวความซวยของ อินา (พิมพ์ชนก ลือวิเศษไพบูลย์) ที่นอกจากถูก เพชร (ธิติ มหาโยธารักษ์) หลอกเอาเงินไปห้าแสนบาทจนทำให้อินาต้องเป็นหนี้หัวโต ใช้ชีวิตแบบปากกัดตีนถีบ กินข้าวมื้อเว้นมื้อ และเปิดไลฟ์บนโซเชียลขายของหาเงินใช้หนี้แทนตลอดเวลาแล้ว ยังมาเจอแก๊งคอลเซ็นเตอร์โทรมาหลอกเอาเงินอีกต่างหาก แต่ความที่อินาทำงานแบงค์เลยจับไต๋ได้ทันและล้วงความลับจนได้รู้ว่าคนที่อยู่เบื้องหลังคือ ทาวเวอร์ (ณเดชน์ คูกิมิยะ) อินาจะเอาเรื่องนี้ไปแจ้งตำรวจ แต่ทาวเวอร์เข้ามาขอไกล่เกลี่ยไม่ให้เอาเรื่อง เธอจึงเสนอให้เขาทำงานให้โดยการไปหลอกโกงเงินจากเพชรคืนห้าแสนบาท เพื่อที่เธอจะได้เอาเงินก้อนนั้นกลับไปใช้หนี้ให้หมด และปลดแอกชีวิตเธอจากการเป็นหนี้ที่ตัวเองไม่ได้ก่อเสียที ทาวเวอร์ที่ไม่มีทางเลือกจึงตอบตกลง
ทาวเวอร์สืบเรื่องของเพชรจนได้รู้ว่าตอนนี้เพชรทำงานบริษัททัวร์ของแม่หม้ายที่เพชรไปติดพันอยู่ ทาวเวอร์จึงอัปเกรดแผนการจากโกงห้าแสนเป็นโกงหลักล้านบาท พร้อมทั้งขอให้อินาหาคนมาช่วยอีกหนึ่งคน อินาจึงเสนอให้ ครูนงนุช (คัทลียา แมคอินทอช) เข้ามาร่วมแก๊งค์อีกหนึ่งคน ในขณะที่ทาวเวอร์ก็ไปตาม พี่โจร (พงศธร จงวิลาส) กลับมาช่วยสร้างความเนียนให้ ในที่สุดแก๊ง "โชคบุญพา" ก็ถือกำเนิดขึ้นเพื่อ "Check Bill Petch"
ทาวเวอร์ปลอมตัวเป็นเอเจนซี่เสนอขายแพ็คเกจทัวร์ให้เพชร เพชรลังเลใจอยู่นานแต่ก็หลงกลทาวเวอร์แบบติดกับ แต่เพชรให้เงินสดทาวเวอร์แค่หนึ่งล้านบาท ทาวเวอร์จึงหอบเงินหนึ่งล้านหนีไป ทำเอาอินาเสียใจมากที่ทาวเวอร์ทำแบบนี้ แต่ทาวเวอร์เองก็เป็นฝ่ายที่เสียใจเช่นกันที่เลือกทำแบบนี้ ทาวเวอร์จึงย้อนกลับไปหาอินาเพื่อขอโทษในสิ่งที่เกิดขึ้น และร่วมมือกันโกงครั้งสุดท้ายเพื่อเงินสามล้านบาท
ทาวเวอร์นัดให้เพชรมาเจอกันที่โกดังร้างเพื่อส่งมอบเงินก้อนสุดท้าย เพชรหลงกลทาวเวอร์เต็มเปาจนในที่สุดเพชรก็เสียเงินสามล้านบาทไปฟรี ๆ ทาวเวอร์เชิดเงินทั้งหมดหนีไป และทิ้งให้เพชรทำตัวไม่ถูกอยู่คนเดียว ทาวเวอร์เอาเงินสามล้านบาทมาแบ่งกันตามสัญญา อินาและครูนงนุช ได้คนละห้าแสนบาท ส่วนทาวเวอร์และโจรแบ่งเงินกันคนละหนึ่งล้านบาท ทาวเวอร์ให้สัญญากับอินาว่าจะเลิกเป็นแก๊งต้มตุ๋น และจะกลับไปทำงานอย่างสุจริตเพื่อหาเงินบริสุทธิ์มาให้อินาต่อไป ทาวเวอร์ตั้งใจเอาเงินหนึ่งล้านบาทไปเริ่มธุรกิจใหม่ แต่กลับถูกโจรเชิดเงินไป ทำเอาทาวเวอร์เหวอและเดินหน้าสร้างธุรกิจใหม่ตามลำพัง
เวลาผ่านไปหนึ่งปี อินาและครูนงนุชปลดหนี้ของตัวเองได้สำเร็จ และกลับสู่ชีวิตสดใสที่ไม่มีหนี้มาบดบังอีกครั้ง อินากลับไปทำงานแบงค์ตามเดิมจนได้รู้ข้อมูลว่าทาวเวอร์ขาดส่งหนี้ที่เอารถมาค้ำประกันไว้ อินาเลยโทรหาทาวเวอร์และได้รู้ว่าบัดนี้ เขาเป็นผู้จัดการของโชคบุญพาทราเวลของจริง ทาวเวอร์ให้สัญญาว่าจะนำเงินไปใช้หนี้ตามกำหนดต่อไป ทำให้อินาดีใจมากที่ทาวเวอร์ทำตามสัญญาที่ให้ไว้
วรรณฤดี พงษ์สิทธิศักดิ์ โปรดิวเซอร์ของจีดีเอช ระบุในงานแถลงข่าว "GDH Xtraordinary 2021 Line-up" ว่าจีดีเอชอยากทำภาพยนตร์เกี่ยวกับแก๊งต้มตุ๋นมานานแล้ว โดยคอนเซปท์หลักเป็นความคิดของ จิระ ในส่วนของตัวแสดง ณเดชน์ ไม่ได้ขัดข้องอะไรหลังจากได้ฟังรายละเอียดเบื้องต้น และตกลงรับเล่นทันที
สำหรับเพลงบรรเลง ทางค่ายได้หัวลำโพงริดดิมมาทำเพลงประกอบให้ภาพยนตร์ โดยมี วิชญ์ วัฒนศัพท์ เป็นผู้แต่งทำนองทั้งหมด ในส่วนของเพลงประกอบภาพยนตร์หลัก "พี่ไม่หล่อลวง" เป็นผลงานของ กันต์พิมุกต์ ภูวกุล หรือแบมแบม ก็อตเซเวน เป็นผู้ขับร้องและแต่งเพลง โดย เติร์ด Tilly Birds
การประชาสัมพันธ์และการออกฉาย.
ข่าวคราวการผลิตภาพยนตร์เรื่องนี้เริ่มต้นขึ้นเมื่อช่วงเดือนกรกฎาคม พ.ศ. 2563 ที่จีดีเอชได้เผยภาพนักแสดงของภาพยนตร์เรื่องใหม่โดยมี ณเดช คูกิมิยะ พิมพ์ชนก ลือวิเศษไพบูลย์ และธิติ มหาโยธารักษ์ เป็นสามนักแสดงหลัก และมีกำหนดการฉายอย่างไม่เป็นทางการในช่วงปลายปี พ.ศ. 2563 เพื่อเป็นของขวัญและกำลังใจให้กับผู้ชมชาวไทย หลังจากที่สภาพบ้านเมืองซบเซาลงอย่างหนักจากการแพร่ระบาดของโรคโควิด-19
โดยภาพยนตร์มีการเปิดตัวอย่างเป็นทางการครั้งแรกเมื่อวันที่ 23 กันยายน พ.ศ. 2563 ที่จีดีเอชได้จัดงานแถลงข่าว "GDH Xtraordinary 2021 Line-up" เปิดตัวภาพยนตร์อย่างเป็นทางการในชื่อ "อ้าย..คนหล่อลวง" และกำหนดวันฉายอย่างเป็นทางการคือวันที่ 3 ธันวาคม พ.ศ. 2563 ณ พารากอนซีนีเพล็กซ์ ศูนย์การค้าสยามพารากอน โดยนอกจากการเปิดตัว ยังมีการประกาศตัวนักแสดงหลักเพิ่มอีกสองคนคือ พงศธร จงวิลาส และคัทลียา แมคอินทอช และอธิบายเส้นเรื่องหลักของภาพยนตร์ว่าจะเกี่ยวข้องกับการหลอกลวง และในวันที่ 4 พฤศจิกายน พ.ศ. 2563 จีดีเอชจึงได้เริ่มประชาสัมพันธ์ภาพยนตร์เรื่องนี้เพื่อเตรียมการก่อนเข้าฉายจริงตามกำหนดการ และมีงานแถลงข่าวเปิดตัวภาพยนตร์อย่างเป็นทางการเมื่อวันที่ 19 พฤศจิกายน พ.ศ. 2563 ณ ลานกิจกรรมควอเทียร์ แกลอรี่ ศูนย์การค้าดิเอ็มควอเทียร์ ก่อนจัดให้มีการชมภาพยนตร์รอบปฐมทัศน์พร้อมกันกับงานรอบสื่อมวลชนเมื่อวันที่ 2 ธันวาคม พ.ศ. 2563 ณ โรงภาพยนตร์ 9 แห่ง ได้แก่โรงภาพยนตร์พารากอน ซีนีเพล็กซ์ ศูนย์การค้าสยามพารากอน, โรงภาพยนตร์เมเจอร์ ซีนีเพล็กซ์ สาขารัชโยธิน, โรงภาพยนตร์เมเจอร์ ซีนีเพล็กซ์ สาขารังสิต, โรงภาพยนตร์เมกา ซีนีเพล็กซ์ ศูนย์การค้าเมกาบางนา, โรงภาพยนตร์เวสต์เกต ซีนีเพล็กซ์ ศูนย์การค้าเซ็นทรัลพลาซา เวสต์เกต, โรงภาพยนตร์เอสเอฟ เวิลด์ ซีเนม่า ศูนย์การค้าเซ็นทรัลเวิลด์, โรงภาพยนตร์เอสเอฟ ซีเนม่า สาขาเดอะมอลล์ บางกะปิ, โรงภาพยนตร์เอสเอฟเอ็กซ์ ซีเนม่า สาขาเซ็นทรัลพลาซา ลาดพร้าว, และโรงภาพยนตร์เอสเอฟ ซีเนม่า สาขาเดอะมอลล์ บางแค
วันแรกของการเข้าฉายอย่างเป็นทางการ (3 ธันวาคม) ภาพยนตร์เปิดตัวด้วยรายได้ 3.68 ล้านบาท ทำลายสถิติเดิมของ "อิเรียมซิ่ง" เพียง 40,000 บาทขึ้นเป็นภาพยนตร์ไทยเปิดตัวด้วยรายได้สูงสุดในปี พ.ศ. 2563 แต่หลังจากผ่านวันหยุดสุดสัปดาห์แรกของการเข้าฉาย (สี่วันหลังจากการเข้าฉาย รวมรายได้รอบปฐมทัศน์) ภาพยนตร์ทำรายได้รวม 19.58 ล้านบาท กลายเป็นภาพยนตร์ไทยทำเงินสูงสุดเป็นอันดับที่ 2 รองจาก "อิเรียมซิ่ง" และเป็นอันดับ 4 ของภาพยนตร์ที่เข้าฉายในปี พ.ศ. 2563 แต่หลังจากการแพร่ระบาดของโรคโควิด-19 เกิดขึ้นซ้ำอีกครั้งในช่วงปลายเดือนธันวาคม จีดีเอชได้มีการยุติโปรแกรมฉายภาพยนตร์ทันที โดยทำรายได้รวม 39 วัน เฉพาะในกรุงเทพฯ ปริมณฑล และเชียงใหม่ที่ 56.07 ล้านบาท และรายได้รวมทั่วประเทศที่ 95.5 ล้านบาท
จากตัวละคร "แซมซัน" ในภาพยนตร์ มีกระแสวิพากษ์วิจารณ์บนโลกออนไลน์เกี่ยวกับตัวละครนี้ ในบทของตัวละครเป็นผู้จัดการของโรงแรม ที่มีลักษณะเป็นคนผิวสี ผมหยิก ฟันห่าง เวลาพูดจะมีน้ำลายกระเด็น ทำให้กลายเป็นที่วิจารณ์ว่า ตัวละครนี้ เป็นการสื่อไปในทางที่ไม่ดีนัก เนื่องจากเป็นการนำรูปลักษณ์ของบุคคลมาล้อเลียนให้เกิดความตลกขำขัน การนำเรื่องรูปลักษณ์มาล้อเลียน อาจสร้างผลกระทบต่อจิตใจของผู้ชม ทำให้มีไม่ความมั่นใจในรูปร่างของตัวเอง
เทสลาโมเดล 3
เทสลาโมเดล 3  เป็นรถเก๋ง fastbackไฟฟ้าสี่ประตูที่พัฒนาโดย Tesla รุ่น Model 3 Standard Range Plus ส่งมอบระยะทางไฟฟ้าทั้งหมดที่ได้รับการจัดอันดับโดย EPA ที่ 263 ไมล์ (423 กิโลเมตร) และรุ่น Long Range ให้ระยะทาง 353 ไมล์ (568 กิโลเมตร) ตามที่ Tesla Model 3 มีฮาร์ดแวร์ที่ขับเคลื่อนด้วยตัวเองเต็มรูปแบบโดยมีการอัปเดตซอฟต์แวร์เป็นระยะเพื่อเพิ่มฟังก์ชันการทำงาน
การผลิตจำนวนจำกัดของ Model 3 เริ่มขึ้นในกลางปี พ.ศ. 2560 โดยรถที่ใช้ในการผลิตคันแรกจะออกจากสายการผลิตในวันที่ 7 กรกฎาคม พ.ศ. 2560 การเปิดตัวและส่งมอบรถยนต์ 30 คันแรกอย่างเป็นทางการมีขึ้นในวันที่ 28 กรกฎาคม
ในประเทศไทย มีบริษัทผู้นำเข้ารถยนต์อิสระ (เกรย์มาร์เก็ต) หลายรายที่จำหน่ายรถเทสลาโมเดล 3 ในไทย โดยจะเป็นรถพวงมาลัยขวาที่นำเข้าจากประเทศอังกฤษหรือฮ่องกง
ล่าสุด ได้เปิดตัว Tesla Model 3 ในประเทศไทย ของทางบริษัทแม่ Tesla Official (Thailand) นำเข้า CBU จากประเทศ ในราคาเริ่มต้น ตั้งแต่ 1,759,000 บาท (รุ่น RWD) จนถึง 2,309,000 บาท (รุ่น Performance AWD) เริ่มส่งมอบรถล็อตแรกได้ในเดือน กุมภาพันธ์ 2023 ประมาณ 1,500 คัน (หมายเหตุ: สีขาวมุก Pearl White Multi-Coat, สีเทาเงิน Midnight Silver Metallic และ สีน้ำเงิน Deep Blue Metallic (+50,000 บาท เริ่มต้นที่ 1,809,000 - 2,359,000 บาท) และ สีแดง Red Multi-Coat (+80,000 บาท เริ่มต้นที่ 1,839,000 - 2,389,000 บาท) Enhanced Autopilot +122,000 บาท, Full Self-Driving Capability +244,000 บาท ภายในโทนสีขาว +35,000 บาท)
เทสลาโมเดลวาย
เทสลาโมเดลวาย  เป็นรถยนต์ไฟฟ้าเอนกประสงค์แบบครอสโอเวอร์ประเภทหรูหราระดับต้น (Compact luxury CUV) ผลิตโดย Tesla, Inc. เทสลาเปิดตัวในเดือนมีนาคม พ.ศ. 2562 เริ่มการผลิตที่โรงงาน Fremont ในเดือนมกราคม พ.ศ. 2563 และเริ่มส่งมอบในวันที่ 13 มีนาคม พ.ศ. 2563
โมเดลวายเป็นรถคันที่สองที่ใช้แพลตฟอร์มซีดานแบบ Model 3 โมเดล Y แบ่งปันชิ้นส่วนประมาณ 75% กับ Tesla Model 3, ซึ่งรวมถึงการออกแบบภายในที่คล้ายกันและระบบส่งกำลังไฟฟ้า โมเดล Y จะนำเสนอที่นั่งแถวที่สามที่เป็นทางเลือกสำหรับความจุที่นั่งผู้โดยสารเจ็ดคน ปัจจุบันอยู่ในแผนสำหรับไตรมาส 4 ปี พ.ศ. 2563 โมเดล Y เติมส่วนขนาดที่เล็กลงจากรถรุ่นพี่น้องที่ใหญ่กว่า คอืรถขนาดกลางอย่าง Tesla Model X
ล่าสุด ได้เปิดตัว เทสล่า โมเดลวาย ในประเทศไทย ของทางบริษัทแม่ Tesla Official (Thailand) นำเข้า CBU จากประเทศ เหมือนกับเทสล่า โมเดล 3 ในราคาเริ่มต้น ตั้งแต่ 1,959,000 บาท (รุ่น RWD) จนถึง 2,509,000 บาท (รุ่น Performance AWD) เริ่มส่งมอบรถล็อตแรกได้ในเดือน กุมภาพันธ์ 2023 ประมาณ 1,500 คัน (หมายเหตุ: สีขาวมุก Pearl White Multi-Coat, สีเทา Midnight Silver Metallic และ สีน้ำเงิน Deep Blue Metallic (+50,000 บาท เริ่มต้นที่ 2,009,000 - 2,559,000 บาท) และ สีแดง Red Multi-Coat (+80,000 บาท เริ่มต้นที่ 2,039,000 - 2,589,000 บาท) Enhanced Autopilot +122,000 บาท, Full Self-Driving Capability +244,000 บาท ภายในโทนสีขาว +35,000 บาท)
รถยนต์ไฟฟ้าแบตเตอรี่
รถยนต์ไฟฟ้าแบบใช้แบตเตอรี่  (BEV) หรือ รถยนต์ไฟฟ้าบริสุทธิ์ (pure electric vehicle) หรือ รถยนต์ไฟฟ้าอย่างเดียว (only-electric vehicle) หรือรถยนต์ไฟฟ้าทั้งหมด (all-electric vehicle) เป็นรถยนต์ไฟฟ้าประเภทหนึ่งที่ใช้พลังงานเคมีที่เก็บไว้ในชุดแบตเตอรี่แบบชาร์จไฟได้โดยไม่มีแหล่งที่มาของแรงขับสำรอง (เช่น เซลล์เชื้อเพลิงไฮโดรเจน, เครื่องยนต์สันดาปภายใน ฯลฯ ) BEV ใช้มอเตอร์ไฟฟ้าและตัวควบคุมมอเตอร์แทนเครื่องยนต์สันดาปภายใน (ICEs) ในการขับเคลื่อน มันได้รับพลังงานทั้งหมดจากชุดแบตเตอรี่จึงไม่มีเครื่องยนต์สันดาปภายใน เซลล์เชื้อเพลิงหรือถังเชื้อเพลิง BEV ยังรวมถึงที่ไม่ได้จำกัดเฉพาะ - รถจักรยานยนต์ จักรยาน สกูตเตอร์ สเก็ตบอร์ด รถราง เรือบรรทุกสินค้า รถยก รถบัส รถบรรทุก และรถยนต์
ในปี พ.ศ. 2559 มีการใช้จักรยานไฟฟ้า 210 ล้านคันทั่วโลกต่อวัน ยอดขายสะสมทั่วโลกของรถยนต์ไฟฟ้าบริสุทธิ์สำหรับงานเบาที่ใช้งานบนทางหลวงได้ทะลุ 1 ล้านคันในเดือนกันยายน พ.ศ. 2559 ณ สิ้นปี พ.ศ. 2562 รถยนต์ไฟฟ้าทุกประเภทบนทางหลวงที่ขายดีที่สุดในประวัติศาสตร์ของโลกคือ Nissan Leaf ที่มียอดขายทั่วโลก 450,000 คันตามมาด้วย Tesla Model 3 ที่มียอดขาย 448,634
Battery electric vehicle
เทสลารอสเตอร์ (รุ่น 1)
เทสลารอสเตอร์  เป็นรถสปอร์ตไฟฟ้าแบบใช้แบตเตอรี่ (BEV) ซึ่งใช้โครงเครื่องของ Lotus Elise ซึ่งผลิตโดยบริษัทรถยนต์ไฟฟ้า Tesla Motors (ปัจจุบันคือ Tesla, Inc. ) ในแคลิฟอร์เนียตั้งแต่ปี พ.ศ. 2551 ถึงปี 2555 รอสเตอร์เป็นรถยนต์ไฟฟ้าทั้งคันคันแรกที่มีการผลิตต่อเนื่องกันตามกฎหมายทางหลวงเพื่อใช้เซลล์แบตเตอรี่ลิเธียมไอออนและการผลิตรถยนต์ไฟฟ้าทั้งคันครั้งแรกที่เดินทางได้ไกลกว่า 320 กิโลเมตร (200 ไมล์) ต่อการชาร์จหนึ่งครั้ง นอกจากนี้ยังเป็นรถโปรดักชั่นคันแรกที่ปล่อยตัวสู่วงโคจรซึ่งบรรทุกโดยจรวด Falcon Heavy ในเที่ยวบินทดสอบเมื่อวันที่ 6 กุมภาพันธ์ พ.ศ. 2561
Tesla Roadster (first generation)
Tesla Roadster (2008)
เทสลาซูเปอร์ชาร์จเจอร์
เทสลาซูเปอร์ชาร์จเจอร์  เป็นเทคโนโลยีชาร์จไฟเร็วกระแสตรง 480 โวลต์ที่สร้างโดยผู้ผลิตรถยนต์สัญชาติอเมริกัน Tesla, Inc. สำหรับรถยนต์ไฟฟ้าทั้งคัน เครือข่าย Supercharger เปิดตัวในปี พ.ศ. 2555 ณ วันที่ 8 พฤศจิกายน พ.ศ. 2563 Tesla ดำเนินการ Superchargers มากกว่า 20,000 จุด ในกว่า 2,016 สถานีทั่วโลก (เฉลี่ย 10 เครื่องชาร์จต่อสถานี) ในอเมริกาเหนือมี 1042 สถานี ยุโรป 559 แห่ง และภูมิภาคเอเชีย/แปซิฟิก 415 สถานี แผงซูเปอร์ชาร์จเจอร์มีขั้วต่อเพื่อจ่ายพลังงานไฟฟ้าที่ 72 กิโลวัตต์, 150 กิโลวัตต์หรือ 250 กิโลวัตต์
อำเภอเคาลาน
เคาลาน  เป็นอำเภอในเขตผู้ว่าการซานา ประเทศเยเมน ณ พ.ศ. 2546 อำเภอนี้มีประชากร 28,925 คน
อำเภอฮัมดาน
ฮัมดาน  เป็นอำเภอในเขตผู้ว่าการซานา ประเทศเยเมน ณ พ.ศ. 2546 อำเภอนี้มีประชากร 85,370 คน ชื่ออำเภอมาจากเผ่าบะนูฮัมดานในเยเมนโบราณ
La Granadera
เมาตินี
ลีออน รัฟ
ลีออน รัฟ (Leon Ruff; เกิด 14 เมษายน ค.ศ. 1996) เป็นนักมวยปล้ำอาชีพชาวอเมริกันที่ได้เซ็นสัญญากับ WWE เป็นแชมป์ NXT North American Championship 1 สมัย
Leon Ruff
ละตินอเมริกา
นิคมญี่ปุ่นในปาเลา
ตำบลแจระแม
ตำบลแจระแม เป็นตำบลในอำเภอเมืองฯ จังหวัดอุบลราชธานี ตั้งอยู่ทางทิศตะวันตกของอำเภอเมืองอุบลราชธานี ห่างจากตัวเมืองอุบลราชธานีประมาณ 3 กิโลเมตร มีพื้นที่ 51.01 ตารางกิโลเมตร และมีหมู่บ้านในเขตปกครองทั้งสิ้น 10 หมู่บ้าน พื้นที่ส่วนใหญ่ตั้งอยู่ในเขตเทศบาลเมืองแจระแม โดยมีพื้นที่บางส่วนของ 3 หมู่บ้าน คือ บ้านท่าบ่อใต้ บ้านท่าบ่อ และบ้านหนองหอย ที่อยู่ภายในเขตเทศบาลตำบลอุบล ลักษณะชุมชนในพื้นที่ส่วนใหญ่เป็นชุมชนชานเมืองที่รองรับการขยายตัวของเทศบาลนครอุบลราชธานี
ในสมัยโบราณ ชุมชนแถบนี้เป็นแหล่งผลิตเกลือสินเธาว์โดยใช้ดินเค็มจากลำห้วย ส่วนการจัดตั้งตำบลแจระแมนั้นเกิดขึ้นในช่วงใดไม่ปรากฏแน่ชัด โดยปรากฏชื่อตำบลแจระแมเป็นครั้งแรกในเอกสารทางราชการในปี พ.ศ. 2517 ซึ่งต่อมาได้มีการจัดตั้งองค์การบริหารส่วนตำบลแจระแมขึ้นมาในปี พ.ศ. 2539 เพื่อจัดการดูแลชุมชนในพื้นที่ จนกระทั่งในปี พ.ศ. 2544 ได้มีการแยกพื้นที่บางส่วนของ 3 ชุมชนเลียบถนนเลี่ยงเมืองออกไปเพื่อจัดตั้งเป็นเทศบาลตำบลอุบล ส่วนพื้นที่ที่เหลือขององค์การบริหารส่วนตำบลแจระแมได้รับการยกฐานะขึ้นเป็นเทศบาลเมืองแจระแมใน พ.ศ. 2555
ชุมชนในแถบตำบลแจระแมนั้น เดิมเป็นชุมชนที่ผลิตเกลือสินเธาว์ในสมัยโบราณ โดยใช้ดินเค็มจากลำห้วย ซึ่งใช้เป็นที่สัญจรผ่านไปมาของคนทั่วไป เมื่อนำดินเค็มใส่รางแล้วนำน้ำมาเทแล้วกวนจนน้ำละลายเกลือจากดิน เมื่อผู้คนสัญจรผ่านไปมาจึงเรียกให้คนมาชิมรสเกลือ เป็นภาษาอีสานว่า "แจะทำแม้" ต่อมาจึงเพี้ยนเป็น "แจระแม" และใช้เป็นชื่อเรียกลำห้วยดังกล่าวว่า "ห้วยแจระแม" มาจนถึงปัจจุบัน
ชุมชนแจระแมได้รับการยกฐานะเป็น "องค์การบริหารส่วนตำบลแจระแม" เมื่อวันที่ 28 เมษายน พ.ศ. 2539 ตามประกาศกระทรวงมหาดไทย ลงวันที่ 19 มกราคม พ.ศ. 2539 ซึ่งประกาศในราชกิจจานุเบกษา ฉบับทั่วไป เล่มที่ 113 ตอนที่ 96 ลงวันที่ 30 มกราคม พ.ศ. 2539 ต่อมาองค์การบริหารส่วนตำบลแจระแมได้รับการจัดตั้งเป็นเทศบาลเมืองเมื่อ 5 กันยายน พ.ศ. 2555 ต่อมาในปี พ.ศ. 2544 ได้มีแยกชุมชนบางส่วนบริเวณเลียบถนนเลี่ยงเมือง ได้แก่ หมู่ที่ 1 บ้านท่าบ่อ (บ้านท่าบ่อใต้ในปัจจุบัน), หมู่ที่ 2 บ้านท่าบ่อ และหมู่ที่ 10 บ้านหนองหอย ให้ไปอยู่ภายใต้การบริหารของเทศบาลตำบลอุบล ซึ่งถูกจัดตั้งขึ้นในปีเดียวกันนั้น
เมื่อวันที่ 5 กันยายน พ.ศ. 2555 กระทรวงมหาดไทยได้มีประกาศจัดตั้งเทศบาลเมืองแจระแม โดยยกฐานะจากองค์การบริหารส่วนตำบลแจระแม ให้มีขอบเขตพื้นที่การบริหารครอบคลุมพื้นที่ตำบลแจระแมทั้งหมดที่อยู่นอกเหนือเขตปกครองของเทศบาลตำบลอุบล
ตำบลแจระแมตั้งอยู่ทางทิศตะวันตกของเมืองอุบลราชธานี ระยะทางห่างจากตัวเมืองฯ ประมาณ 3 กิโลเมตร การคมนาคมผ่านถนนสายหลักทางหลวงหมายเลข 212 (ถนนชยางกรู) มีขนาดพื้นที่ 51.01 ตารางกิโลเมตร แบ่งเป็นพื้นที่ของเทศบาลเมืองแจระแม 50 ตารางกิโลเมตร และพื้นที่ของเทศบาลตำบลอุบล 1.01 ตารางกิโลเมตร มีอาณาเขตติดต่อกับองค์การปกครองส่วนท้องถิ่นอื่น ดังนี้
ตำบลแจระแมประกอบด้วยหมู่บ้านทั้งสิ้น 10 หมู่บ้าน ในจำนวนนี้มี 3 หมู่บ้านที่ตั้งอยู่ระหว่างพื้นที่ของเทศบาลเมืองแจระแมและเทศบาลตำบลอุบล คือ หมู่ที่ 1 บ้านท่าบ่อใต้, หมู่ที่ 2 บ้านท่าบ่อเหนือ และหมู่ที่ 10 บ้านหนองหอย ส่วนอีก 7 หมู่บ้านที่เหลือนั้นตั้งอยู่ในเขตเทศบาลเมืองแจระแมทั้งหมด ปัจจุบัน ตำบลแจระแมมีประชากรทั้งสิ้น 13,681 คน แบ่งเป็น 5,381 ครัวเรือน นับถือศาสนาพุทธ (ร้อยละ 89.99) รองลงมาเป็นศาสนาคริสต์ (ร้อยละ 10.00) ส่วนใหญ่ประกอบอาชีพรับจ้างทั่วไป
จำนวนประชากรแยกรายหมู่บ้านและชุมชนย้อนหลัง 10 ปี ดังแสดงในรายการต่อไปนี้
แข่งใหม่
อาการิ สุดะ
ปลาวัวปะการัง
ปลาวัวปะการัง (; ชื่อวิทยาศาสตร์ "Rhinecanthus rectangulus") หรือชื่ออื่นเช่น ปลาวัวสี่เหลี่ยม, ปลาวัวหางพลั่ว หรือชื่อฮาวายว่า ฮูมูฮูมูนูกูนูกูวาปูวะอะ  เป็นปลาวัวชนิดหนึ่ง พบในปะการังในมหาสมุทรอินเดีย-แปซิฟิก และเป็นปลาประจำรัฐฮาวาย
ตำบลหนองบ่อ
ตำบลหนองบ่อ อาจหมายถึง
นิคมญี่ปุ่นในภูมิภาคไมโครนีเชีย
การตั้งนิคมญี่ปุ่นในภูมิภาคไมโครเนียเริ่มขึ้นในช่วงต้นคริสต์ศตวรรษที่ 20 เมื่อจักรวรรดิญี่ปุ่นครอบครองพื้นที่ส่วนมากของภูมิภาคไมโครนีเชีย
ระหว่าง ค.ศ. 1914 ถึง 1945 พื้นที่ในภูมิภาคไมโครนีเชียอันได้แก่หมู่เกาะนอร์เทิร์นมาเรียนา สหพันธรัฐไมโครนีเชีย ปาเลาและหมู่เกาะมาร์แชลล์อยู่ภายใต้การปกครองของญี่ปุ่น ในฐานะดินแดนในอาณัติของสันนิบาตชาติ ที่มีชื่อเรียกว่าแปซิฟิกใต้ในอาณัติ หรือ "นันโย" ในช่วงสงครามโลกครั้งที่สอง ผู้ตั้งถิ่นฐานชาวญี่ปุ่นมีจำนวนสูงกว่าชาวไมโครนีเชียพื้นเมืองเป็นอย่างมาก และพบการสมรสต่างพวกระหว่างชาวญี่ปุ่นและชาวไมโครนีเชีย โดยเลี้ยงดูครอบครัวของตนในพื้นที่ท้องถิ่นนั้น นอกจากนี้ยังพบว่ามีชาวญี่ปุ่นบางคนอาศัยอยู่ในคิริบาสและนาอูรู โดยทำงานเป็นลูกจ้างตามสัญญาหรือกิจการธุรกิจ
หลัง ค.ศ. 1945 ผู้ตั้งชาวญี่ปุ่นส่วนมากถูกส่งกลับไปยังญี่ปุ่น ขณะที่ทายาทของคนกลุ่มนี้ได้รับอนุญาตให้อยู่ต่อ ทายาทเหล่านี้มักระบุอัตลักษณ์ตนเองว่าเป็นชาวไมโครนีเชียมากกว่าชาวญี่ปุ่น และถือได้ว่าเป็นประชากรกลุ่มน้อยที่มีจำนวนประมาณหนึ่งในแต่ละดินแดน
การขุดค้นทางโบราณคดีแสดงให้เห็นว่าชาวไมโครนีเชียได้อาศัยอยู่บนเกาะชิชิจิมะ (ส่วนหนึ่งของหมู่เกาะโบนิน) ในอดีต
อุลตร้าแมนกิงกะ S
อุลตร้าแมนกิงกะ S  เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 15 กรกฎาคม ค.ศ. 2014 ถึงวันที่ 23 ธันวาคม ปีเดียวกัน เป็นซีรีส์ที่อยู่ในรายการ ชิน อุลตร้าแมนเรทสึเดน มีจำนวนตอนทั้งหมด 16 ตอน
อุลตร้าแมนกิงกะ S ออกอากาศทุกวันอังคารเวลา 18:00 - 18:30 น. ในรายการชิน อุลตร้าแมนเรทสึเดน ทางสถานีโทรทัศน์ทีวีโตเกียวในประเทศญี่ปุ่น เมื่อปี ค.ศ. 2014 โดยถูกแบ่งเป็นสองช่วงคือ ครึ่งแรก ออกอากาศเมื่อวันที่ 15 กรกฎาคม ถึงวันที่ 2 กันยายน และครึ่งหลังออกอากาศเมื่อวันที่ 4 พฤศจิกายน ถึง 23 ธันวาคม
ในส่วนประเทศไทยเดกซ์ เป็นผู้ถือลิขสิทธิ์ในการผลิตในรูปแบบวีซีดีและสตรีมมิ่งผ่านทางแอปพลิเคชัน Flixer และ ได้ออกอากาศทางสถานีโทรทัศน์ดิจิตอลช่องเวิร์คพอยท์ ทุกวันอาทิตย์เวลา 8:00 - 8:30 น. ฉายครั้งแรกเมื่อวันที่ 25 ตุลาคม พ.ศ. 2558 ต่อเนื่องจากอุลตร้าแมนกิงกะ
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดเลย พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
คะแนนรวมทั้งหมดในกลุ่มจังหวัดที่ 3.
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 3
ผู้สมัครที่ได้รับการเลือกตั้งในกลุ่มจังหวัดที่ 3.
คะแนนรวมเฉพาะจังหวัดเลย.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดเลย
เขตการเลือกตั้งที่ 1 ประกอบไปด้วยอำเภอเมืองเลย อำเภอเชียงคาน อำเภอท่าลี่ อำเภอภูเรือ อำเภอด่านซ้าย อำเภอนาแห้ว และอำเภอภูหลวง
เขตการเลือกตั้งที่ 2 ประกอบไปด้วยอำเภอวังสะพุง อำเภอปากชม อำเภอภูกระดึง อำเภอนาด้วง อำเภอผาขาว อำเภอเอราวัณ และอำเภอหนองหิน
การป้องกันโกดังซื่อหาง
การป้องกันโกดังซื่อหาง เกิดขึ้นตั้งแต่วันที่ 26 ตุลาคม ถึง 1 พฤศจิกายน ค.ศ. 1937 และเป็นจุดเริ่มต้นของการยุติของการรบที่เซี่ยงไฮ้เป็นเวลาสามเดือนในช่วงเริ่มต้นของสงครามจีน–ญี่ปุ่นครั้งที่สอง เหล่าทหารที่คอยปกป้องโกดังแห่งนี้ได้ต่อสู้รบกับกองทัพญี่ปุ่นจำนวนมากมายและทำการปิดล้อมกองทัพจีนที่ถอยร่นไปทางตะวันตกในช่วงระหว่างยุทธการที่เซี่ยงไฮ้ การป้องกันโกดังที่ประสบความสำเร็จทำให้เกิดการปลอบขวัญกำลังใจแก่กองทัพจีนและประชาชนในผลพวงที่ทำให้หมดกำลังใจจากการรุกรานเซี่ยงไฮ้ของญี่ปุ่น ที่ตั้งของโกดังอยู่ตรงข้ามลำคลองซูโจวจากเขตสัมปทานของต่างชาติในเซี่ยงไฮ้ซึ่งหมายถึงการต่อสู้รบที่เกิดขึ้นในมุมมองเต็มรูปแบบของมหาอำนาจตะวันตก
มันอยู่ตรงข้ามกับเขตสัมปทานของต่างชาติในเซี่ยงไฮ้ และญี่ปุ่นไม่กล้าที่จะเรียกให้มีการโจมตีด้วยปืนใหญ่จากทางเรือในพื้นที่นี้ได้ เนื่องจากกระสุนปืนใหญ่อาจจะไปตกลงใส่เขตสัมปทานเข้าและก่อให้เกิดกรณีข้อพิพาทกับชาวยุโรปและชาวอเมริกัน ซึ่งญี่ปุ่นต้องการที่จะหลีกเลี่ยงสงคราม ยิ่งไปกว่านั้น ญี่ปุ่นไม่กล้าที่จะใช้แก๊สมัสตาร์ดเหมือนกับที่พวกเขาทำที่อื่นๆ ในเซี่ยงไฮ้ ในมุมมองของมหาอำนาจต่างชาติ ด้วยความใกล้ชิดนี้ได้ดึงดูดความสนใจ หากเป็นเพียงช่วงเวลาอันสั้น ๆ ของประชาคมระหว่างประเทศต่อคำเชิญชวนของเจียง ไคเชก สำหรับการสนับสนุนทั่วโลกเพื่อต่อต้านการรุกรานของญี่ปุ่น
ในจีน ทหารผู้ปกป้องจำนวน 452 นายที่เป็นที่รู้จักกันในนามว่า วีรบุรุษแปดร้อยนาย เนื่องจากผู้บัญชาการทหารนามว่า เชีย จินหยวน ไม่ต้องการที่จะเปิดเผยความแข็งแกร่งที่แท้จริงของพวกเขาแก่ญี่ปุ่นจึงได้บอกจำนวนตัวเลขที่เกินจริงแก่มัคคุเทศก์สาวนามว่า หยาง ฮัวหมิ่น เพื่อประกาศให้สาธารณชนได้รับรู้
ความตกลงหยุดยิงนากอร์โน-คาราบัค พ.ศ. 2563
ความตกลงหยุดยิงนากอร์โน-คาราบัค พ.ศ. 2563 เป็นความตกลงสงบศึกซึ่งยุติสงครามนากอร์โน-คาราบัค พ.ศ. 2563 ได้รับการลงนามเมื่อวันที่ 9 พฤศจิกายน โดยอิลฮัม แอลีเยฟ ประธานาธิบดีอาเซอร์ไบจาน, นีกอล พาชินยัน นายกรัฐมนตรีอาร์มีเนีย และวลาดีมีร์ ปูติน ประธานาธิบดีรัสเซีย และยุติการสู้รบทั้งหมดในภูมิภาคนากอร์โน-คาราบัคตั้งแต่เวลา 00:00 น. ของวันที่ 10 พฤศจิกายน ตามเวลามอสโก อารายิก ฮารุทยุนยัน ประธานาธิบดีสาธารณรัฐนากอร์โน-คาราบัค (อาร์ทซัค) ซึ่งประกาศตนเองเป็นเอกราชก็ตกลงที่จะยุติการสู้รบเช่นกัน
ตามความตกลงดังกล่าว ทั้งสองฝ่ายจะแลกเปลี่ยนเชลยสงครามและร่างผู้เสียชีวิต นอกจากนี้กองกำลังอาร์มีเนียจะถอนตัวออกจากดินแดนรอบนากอร์โน-คาราบัคที่กลุ่มชาติพันธุ์อาร์มีเนียยึดครองภายในวันที่ 1 ธันวาคม ทหารรักษาสันติภาพ 2,000 นายจากกองกำลังภาคพื้นดินรัสเซียจะถูกส่งไปประจำการในภูมิภาคนี้เป็นเวลาอย่างน้อยห้าปีเพื่อคุ้มครองฉนวนลาชึนซึ่งเชื่อมระหว่างอาร์มีเนียกับภูมิภาคนากอร์โน-คาราบัค โดยอาเซอร์ไบจานเปิดเผยว่ากองกำลังตุรกีจะมีส่วนร่วมในกระบวนการรักษาสันติภาพด้วย นอกจากนี้ อาเซอร์ไบจานจะมีเส้นทางเข้าสู่ดินแดนส่วนแยกนาคีชีวันผ่านทางดินแดนอาร์มีเนียใกล้กับชายแดนตุรกีและอิหร่าน โดยกองกำลังรัสเซียจะคุ้มครองถนนสายต่าง ๆ ที่เชื่อมระหว่างอาเซอร์ไบจานกับนาคีชีวัน
Fearless Whispers
มานุษยรูปนิยมแบบโมเอะ
มานุษยรูปนิยมแบบ"โมเอะ"  เป็นภาพมานุษยรูปนิยมในอนิเมะและมังงะที่ใช้กับสิ่งที่ไม่ใช่มนุษย์ (เช่น สัตว์, พืช, สิ่งที่เหนือธรรมชาติ และสิ่งมีชีวิตในเทพปกรณัม), วัตถุ, แนวคิด หรือปรากฏการณ์ ตัวละครเหล่านี้ มักมีคอสเพลย์ที่แสดงถึงวัตถุหรือผลิตภัณฑ์ที่โด่งดัง
โดยทั่วไป มานุษยรูปนิยมนี้จะพบในวัฒนธรรมย่อยของ "โอตากุ" ซึ่งตัวละคร "โมเอะ" หลายคนเริ่มมาจาก "โดจิน" ยกเว้น "เคโมโนมิมิ" (ตัวละครเหมือนมนุษย์ที่มีคุณสมบัติของสัตว์) รูปแบบแรกของมานุษยรูปนิยมแบบโมเอะคือกันดั้มเอ็มเอสเกิร์ลที่สร้างโดย มิกะ อากิตากะ ใน ค.ศ. 1982
ด้านสังคมวิทยา.
นักวิชาการสื่อสารมวลชน ยูจิ โซเนะ โต้แย้งว่า เนื่องจากมานุษยรูปนิยมแบบ"โมเอะ" มักวาดเป็นหญิงสาวที่สวยงาม จึงเป็นตัวอย่างผลพลอยได้ของวัฒนธรรมย่อยแฮบิตัสของโอตากุให้กลายเป็นจินตนาการทางเพศ นักจิตวิทยา ทามากิ ไซโต พิจารณาว่ามานุษยรูปนิยมแบบ "โมเอะ" เป็นตัวอย่างของศิลปะ "มิตาเตะเอะ" เนื่องจากการใช้ทั้งศิลปะชั้นสูงและต่ำพร้อมกัน ทำให้เกิดความหมายเพิ่มเติมที่สร้างความขบขันได้ในบางครั้ง
สัตว์.